somu9/iisc_mono_hindi_female huggingface dataset:
वे यौवनारम्भ में होने वाले अन्य परिवर्तनों के विषय में जानना चाहते हैं| लंबाई में एकाएक वृद्धि यौवनारम्भ के दौरान होने वाला सबसे अधिक दृष्टिगोचर परिवर्तन है|
इस समय शरीर की लंबी अस्थियों की, अर्थात् हाथ एवं पैरों की अस्थियों की, लंबाई में वृद्धि होती है और व्यक्ति लंबा हो जाता है| निम्न चार्ट में लड़के व लड़कियों की आयु के साथ लंबाई में वृद्धि की औसत दर को दर्शाया गया है|
कॉलम {२}{दो} और {३}{तीन} में किसी व्यक्ति की लंबाई को प्रतिशत में दर्शाया गया है जो किसी आयु पर पहुँचने पर होती है| आयु को कॉलम {१}{एक} में दर्शाया गया है|
उदाहरणतः ग्यारह वर्ष की आयु तक एक लड़का अपनी पूर्ण लंबाई का इक्यासी प्रतिशत लक्ष्य प्राप्त करता है, जबकि एक लड़की अपनी पूर्ण लंबाई की अट्ठासी प्रतिशत तक पहुँच जाती है|
यह आँकड़े प्रतिनिधित्व मात्र हैं जो व्यक्तियों में भिन्न हो सकते हैं| अपने मित्रों के लिए सारणी का प्रयोग करके उनकी पूर्ण लंबाई का अनुमान लगाइए|
पता लगाइए कि आपकी कक्षा में कौन सबसे लंबा और कौन सबसे बौना हो सकता है| प्रारंभ में लड़कियाँ लड़कों की अपेक्षा अधिक तीव्रता से बढ़ती हैं|
परन्तु लगभग अठारह वर्ष की आयु तक दोनों अपनी अधिकतम लंबाई प्राप्त कर लेते हैं| अलग-अलग व्यक्तियों की लंबाई में वृद्धि की दर भी भिन्न-भिन्न होती है|
कुछ यौवनारम्भ में तीव्र गति से बढ़ते हैं तथा बाद में यह गति धीमी हो जाती है, जबकि कुछ धीरे-धीरे वृद्धि करते हैं| मैं चिंतित हूँ|
यद्यपि मैं लंबी हो गई हूँ, परन्तु शरीर की तुलना में मेरा चेहरा छोटा है| पहेली को चिंतित होने की आवश्यकता नहीं है| शरीर के सभी अंग समान दर से वृद्धि नहीं करते|
कभी-कभी किशोर के हाथ अथवा पैर शरीर के अन्य अंगों की अपेक्षा बड़े दिखाई देते हैं|
परन्तु शीघ्र ही दूसरे भाग भी वृद्धि कर शारीरिक अनुपात को संतुलित कर देते हैं फलतः शरीर सुडौल हो जाता है|
आपने ध्यान दिया होगा कि किसी व्यक्ति की लंबाई उसके परिवार के किसी न किसी सदस्य के लगभग समान होती है|
यह अस्थियों, पेशियों एवं शरीर के अन्य भागों को सही ढंग से वृद्धि करने हेतु पर्याप्त पोषण करने में सहायता करता है| आप किशोर की पोषक आवश्यकताओं के विषय में इस अध्याय में आगे पढ़ेंगे|
क्या आपने ध्यान दिया है कि आपकी कक्षा के छात्रों के कंधे एवं सीना निचली कक्षा के छात्रों की अपेक्षा अधिक चौड़े होते हैं ?
इसका कारण यह है कि वे यौवनारम्भ में प्रवेश कर चुके हैं जब वृद्धि के कारण कंधे फ़ैल कर चौड़े हो जाते हैं| लड़कियों में कमर का निचला भाग चौड़ा हो जाता है|
वृद्धि के कारण लड़कों में शारीरिक पेशियाँ लड़कियों की अपेक्षा, सुस्पष्ट एवं गठी दिखाई देती हैं|
अतः किशोरावस्था के दौरान लड़कों एवं लड़कियों में होने वाले परिवर्तन अलग-अलग हैं| क्या आपने ध्यान दिया है कि कभी-कभी आपकी कक्षा के कुछ लड़कों की आवाज़ फटने लगती है?
यौवनारम्भ में स्वरयंत्र अथवा लैरिन्क्स में वृद्धि का प्रारंभ होता है| लड़कों का स्वरयंत्र विकसित होकर अपेक्षाकृत बड़ा हो जाता है|
लड़कों में बढ़ता हुआ ‘स्वरयंत्र’ गले के सामने की ओर सुस्पष्ट उभरे भाग के रूप में दिखाई देता है जिसे ऐडॅम्स ऐपॅल कहते हैंं|
लड़कियों में ‘स्वरयंत्र’ अपेक्षाक्रुत छोटा होता है अतः बाहर से सामान्यतः दिखाई नहीं देता| सामान्यतः लड़कियों का स्वर, उच्चतारत्व वाला होता है जबकि लड़कों का स्वर गहरा होता है|
किशोर लड़कों में कभी-कभी स्वरयंत्र की पेशियों में अनियंत्रित वृद्धि हो जाती है और आवाज़ फटने या भर्राने लगती है|
यह स्थिति कुछ दिनों अथवा कुछ सप्ताह तक बनी रह सकती है जिसके बाद स्वर सामान्य हो जाता है मेरे अनेक सहपाठियों की फटी आवाज़ है अब मैं जान गया हूँ ऐसा क्यों है ?
किशोरावस्था में स्वेद एवं तैलग्रंथियों का स्राव बढ़ जाता है| इन ग्रंथियों की अधिक क्रियाशीलता के कारण कुछ|
अंतःस्त्रावी ग्रंथियाँ हार्मोनों को सीधे रुधिर प्रवाह में निर्मोचित करती हैं| इसलिए इन्हें नलिका-विहीन गं्रथियाँ भी कहते हैं| व्यक्तियों के चेहरे पर फुंसियाँ और मुँहासे आदि हो जाते हैं|
यौवनारम्भ में नर जननांग, जैसे कि वृषण एवं शिश्न, पूर्णतः विकसित हो जाते हैं| वृषण से शुक्राणुओं का उत्पादन भी प्रारंभ हो जाता है| लड़कियों में अंडाशय साइज़ में वृद्धि हो जाती है तथा अंड परिपक्व होने लगते हैं|
अंडाशय से अंडाणुओं का निर्मोचन भी प्रारंभ हो जाता है| किशोरावस्था व्यक्ति के सोचने के ढंग में परिवर्तन की अवधि भी है|
पहले की अपेक्षा किशोर अधिक स्वतंत्र एवं अपने प्रति अधिक सचेत होता है| उनमें बौद्धिक विकास भी होता है तथा वे सोचने-विचारने में काफी समय लेते हैं|
वास्तव में किसी व्यक्ति के जीवन में यह वह समय है जब उसके मस्तिष्क की सीखने की क्षमता सर्वाधिक होती है|
कभी-कभी, यद्यपि, किशोर शारीरिक एवं मानसिक परिवर्तनों के प्रति अपने आपको ढालने हेतु प्रयास करता हुआ स्वयं को असुरक्षित महसूस करता है|
परन्तु किशोर होने के नाते आपको समझना चाहिए कि असुरक्षित महसूस करने का कोई कारण नहीं है| ये परिवर्तन प्राक्रुतिक हैं जो शारीरिक वृद्धि के कारण उत्पन्न हो रहे हैं|
आप अध्याय में पढ़ चुके हैं कि वृषण एवं अंडाशय जनन अंग हैं| वे युग्मक अर्थात शुक्राणु एवं अंडाणु उत्पन्न करते हैं|